stanford-oval/wikipedia huggingface dataset:
ליזל הובר
ביוגרפיה

ליזל הובר (הורן) נולדה בשנת 1976 בדרבן. בגיל 15 היא עברה לארצות הברית והחלה להתאמן באקדמיה לטניס בקרולינה הדרומית. בשנת 2000 היא התחתנה ובשנת 2007 קיבלה אזרחות אמריקאית.
ליזל הובר לא זכתה להצלחות גדולות בתחרויות הנשים אך הייתה מומחית לתחרויות זוגות.
הובר הגיעה לגמר אליפות וימבלדון 2004 בתחרות זוגוך נשים. בשנת 2005 היא התחילה לשחק לצד קארה בלאק. ביחד הן זכו ב-4 תחרויות זוכות נשים בתחרויות גראנד סלאם והיו מדורגות מס' 1 בעולם. ניצחון נוסף היה באליפות ארצות הברית הפתוחה 2011 לצד ליזה ריימונד.
הובר שיחקה גם בתחרויות זוגות מעורבים. היא הגיעה 5 פעמים לגמרים בתחרויות גראנד סלאם וניצחה פעמיים ביחד עם בוב בריאן.
במקביל לתחרויות זוגות נשים קארה בלאק שיחקה בתחרויות זוגות מעורקים לצד אחיה ויין בלאק ולאנדר פאיס. היא הגיעה ל-8 גמרים בתחרויות גראנד סלאם מהם ניצחה 5 פעמים. בתחרויות אלו היא הגיעה לקבלת "גראנד סלאם".
ליזל הובר השתתפה ב-3 אולימפיאדות. בלונדון 2012 היא הגיעה למקום הרביעי בתחרות זוגות נשים לצד ליזה ריימונד.
ליזל הובר הייתה חברה בנבחרת גביע בילי ג'ין קינג של ארצות הברית.
הובר פרשה מתחרויות בשנת 2017.
ההגנה האזרחית הפלסטינית

| --- | --- |

 מידע כללי
 מדינה:  מדינה פלסטינית 
 תאריך הקמה:  1996 
 www.pcd.ps
 
ההגנה האזרחית הפלסטינית (בערבית: الدفاع المدني الفلسطيني, תעתיק מדויק: אלדפאע אלמדני אלפלסטיני) היא אחת הזרועות המרכזיות של שירותי הביטחון הפלסטינים, ונמצאת באחריות ישירה של שר הפנים הפלסטיני. הארגון אחראי על שירותי החירום וההצלה באזורים שבשליטת הרשות הפלסטינית וכן ברצועת עזה.
משימות

ההגנה האזרחית היא ארגון חירום והצלה הפועל במקרים של אסונות טבע וחירום, לרבות שריפה, חילוץ, התקפות צבאיות חיצוניות וסיכונים נוספים.
תמיכה בינלאומית

ביוני 2015 העניק האיחוד האירופי, כחלק ממענק של 3.7 מיליון אירו, ציוד להגנה האזרחית הפלסטינית, כולל 5 כלי רכב לתגובה מהירה ו-9 כלי רכב נוספים. כמו כן סופקו עמודי תאורה ניידים וגנרטורים חשמליים.
במרץ 2016 העניק האיחוד האירופי 9 משאיות כיבוי אש וושלוש משאיות חילוץ כחלק מתוכנית תשתיות של 20 מיליון אירו במגזר האבטחה. הם נמסרו בחגיגת סיום של תוכנית לבניית יכולות. כמו כן נבנו 8 תחנות משטרה קהילתיות ומתקן כליאה בגדה המערבית כחלק מתוכנית התשתיות.
מפקדים

בראשית דרכו של מערך ההגנ"א הפלסטינית פיקד עליו אבראהים יוסף עטיאני ואחריו אחמד ריזק. ב-2012 התמנה לתפקיד הגנרל מחמוד עיסא (محمود عيسى) שמילא את התפקיד עד מותו ב-7 באפריל 2016. החליף אותו יוסף נסאר (يوسف نصار) שהחזיק בתפקיד עד ינואר 2022, אז התמנה לתפקיד אל-עבד אבראהים ח'ליל (ער') שפיקד על המערך עד מינויו ב-1 במרץ 2025 לפקד על מנגנון הביטחון הלאומי של הרשות הפלסטינית. החליף אותו הגנרל אכרם מחמוד עלי ת'ואבתה (أكرم محمود علي ثوابتة).
הערות שוליים

↑  "A fact sheet on the ability of the civil defense to perform its duties during the Israeli military aggression on the Gaza Strip". Independent Commission for Human Rights. 28 בנובמבר 2023. {{cite web}}:  (עזרה)
↑  "Dozens of bodies found in Gaza City neighbourhood, Palestinian rescuers say". Al Jazeera (באנגלית). נבדק ב-2024-07-22.
↑  Roland Friedrich, Arnold Luethold and Firas Milhem, The Security Sector Legislation of the Palestinian National Authority (אורכב 07.10.2016 בארכיון Wayback Machine). Civil Defence Law No. 3 of 1998, 28 May 1998. pp. 245-251 (3,2 MB). Geneva Centre for the Democratic Control of Armed Forces (DCAF), January 2008. On website
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ההגנה האזרחית הפלסטינית".
נתיבות מהרי"ץ

| --- | --- |
 תחום:  מרכז הנחלת מסורת יהדות תימן
 מדינה:  ישראל
 מטה הארגון:  המכללה (מהרי"ץ) 4, בני ברק
 נשיא:  הרב יצחק רצאבי
 מנכ"ל:  יצחק רצאבי 
 תקופת הפעילות:  1989–הווה (כ־36 שנים)
 https://yemenite-jews.co.il/
 
נתיבות מהרי"ץ היא עמותה רשומה המפעילה מוסדות ופעילות דתית, בראשות הרב יצחק רצאבי. העמותה מקדמת את המסורת והפסקים של יהדות תימן, והיא נקראת על שם רבי יחיא צאלח, מגדולי פוסקי תימן.
הקמה ופעילות

בשנת 1989 הוקמה העמותה "פעולת צדיק", ובשנת 2010 העמותה "מוסדות יד מהרי"ץ בני ברק".[דרושה הבהרה] בסוף 2022 (תחילת ה'תשפ"ג) הוקמה עמותה חדשה בשם נתיבות מהרי"ץ. בראשות העמותה עומד הרב יצחק רצאבי. העמותה משמשת כבית הוראה וכבית דין לענייני ממונות, על פי מסורת יהדות תימן, והיא מכשירה מוצי"ם שמשיבים לשאלות הלכתיות על פי המסורת והמנהגים. כמו כן היא מפעילה מערכת כשרות, כולל אברכים, הוצאת ספרים תורניים ותרגום כתבים בני מאות שנים, בית כנסת, גמחי"ם, שיעורי תורה ברחבי הארץ ותלמוד תורה. העמותה גם הוציאה אפליקציות, כגון ספר שהוצא לאור על ידי העמותה ונקרא "שולחן ערוך המקוצר - עיני יצחק" שנכתב על ידי נשיא העמותה והוצא גם באפליקציה, ספירת העומר בארמית כמנהג העדה התימנית והגדה של פסח.
העמותה מתרגמת כתבי יד עתיקים מערבית לעברית וכך תרגמה ספרים שלא ראו אור במשך מאות שנים כדוגמת ספרים של המהרי"ץ ושל הרב יצחק ונה אותם הוציאה לאור. העמותה הולכת בדרך המהרי"ץ שהפריד, שימר והבדיל את המסורת התימנית משאר החוגים, ומבקשת לפיכך לשמר את המסורת התימנית מפני השפעות של עדות אחרות בארץ. הדבר מתבטא במיוחד בספרי הלכה ומנהג שהעמותה מוציאה לאור. העמותה מפיצה גם עלונים וקונטרס שבועי שנשלח לתיבות דואר ברחבי הארץ בשם "שערי יצחק". פעמיים בשנה מפרסמת העמותה ספר הלכה ומסורת בשם ’דברי חפץ‘, שבו מתפרסמים דבריהם של גדולי רבני תימן בדורות הקודמים שלא ראו אור דפוס.
העמותה מפעילה בית דין לענייני ממונות, וכן כולל אברכים שלומדים בשיטת הלימוד התימנית, המשלבת לימוד של הזוהר והמקרא, ומשמשת גם כבית כנסת בלדי ושאמי[דרושה הבהרה] ולימוד מארי לילדים. מדי שנה מקיימת העמותה את אירוע הילולת המהרי"ץ במשרדיה וכן מקיימת ערבי התעוררות ותפילות המוניות במועדים שונים. במהלך השנה נוסעים הרב רצאבי וחברי העמותה לישיבות של העדה התימנית ולערבי כינוס בארץ במטרה לחזק את המורשת של יהדות תימן.
הוצאת ספרים

בין הספרים שראו אור על ידי העמותה:
אגדתא דפסחא גאולת ישראל
אגדתא דפסחא פרי עץ חיים
בית החיים
דברים כהוייתן
דיואן נעים זמירות
האותיות המשוננות בתורה
זכות יצחק
טופס כתובות
כיצד מברכין
כללי מהרי"ץ
כתובה מפוארת
לוח ברכות חמשת מיני דגן
מאי חנוכה
מגילת אסתר עם בינה במקרא
מחברת כתרי התורה (מחברת התיג'אן)
מילי דאבות
מעיל קטון
מפי חכמים
סדר אשמורות המבואר
סדר הושענות המבואר
סדר הפזמונים לשמחת תורה
סדר ליל ראש השנה
סדר ספירת העומר
סדר קידושים והבדלות
ספר תורה המנוקד
עולת שלמה
פליט ושריד
פסקי מהרי"ץ - בארות יצחק חלק א' הלכות ציצית, תפילין
פסקי מהרי"ץ - בארות יצחק חלק ב' הלכות קריאת ס"ת
פסקי מהרי"ץ - בארות יצחק חלק ג' שערי טהרה
פסקי מהרי"ץ - בארות יצחק חלק ד' הלכות סוכה ולולב
פסקי מהרי"ץ - בארות יצחק חלק ה' הלכות ברכת המוציא
פסקי מהרי"ץ - בארות יצחק חלק ו' זבח תודה, שערי קדושה
פרקי אבות
קדושת ישראל
רכב אלקים
שו"ת עולת יצחק חלק א'
שו"ת עולת יצחק חלק ב'
שו"ת עולת יצחק חלק ג'
שו"ת עולת יצחק חלק ד'
שולחן ערוך המקוצר א' - חול
שולחן ערוך המקוצר ב' - שבת
שולחן ערוך המקוצר ג' - מועדים
שם הגדולים לחכמי תימן
שמות קודש וחול לרמב"ם
שמן למאור
ששה סדרי משנה
תהלים
תולדות יצחק
תיקון סופרים על מגילת אסתר
תפילת הדרך והלכותיה
הערות שוליים

↑  האתר של העמותה הקודמת, יד מהרי"ץ - פורטל תורני למורשת יהדות תימן, באתר www.maharitz.co.il
↑  פעולת צדיק (ע"ר), באתר "גיידסטאר ישראל".
↑  מוסדות יד מהרי"ץ בני ברק (ע"ר), באתר "גיידסטאר ישראל".
↑  אסיפת רבני בית ההוראה ר"ח שבט ה'תשע"א, באתר www.maharitz.co.il
↑  מצות "מסורת" - ללא חשש "חוזר וניעור", באתר www.maharitz.co.il
↑  מצות טעמו וראו
↑  הודעה חשובה לשאלת רבים!, באתר www.maharitz.co.il
1 2 3 4  עידו אפרתי, דובב שפתי ישנים: כנס היסוד לרשת הכוללים ומכון נתיבות מהרי"ץ להאדרת כתבי חכמי תימן, באתר המאורות, ‏2023-09-09
1 2  עלונים » נתיבות מהרי"ץ
↑  הוצאת "פעולת צדיק", באתר www.maharitz.co.il
1 2  ראה למטה בעמוד האחרון של הגיליון, "כנס היסוד לכולל ומכון ’נתיבות מהרי“ץ‘"
1 2  מספר 71, נחלת אבותינו גיליון (2024-02-02), עברית:  פעילות עמותת נתיבות מהריץ צילום מעלון נחלת אבותינו גיליון 71, נבדק ב-2024-02-11
↑  כך כתוב בפעילו העמותה, נתיבות מהרי"ץ (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
↑  עידו אפרתי, צפו: הגר"י רצאבי עלה למסור שיעור ב'תפארת וגדולה' | התיעוד המלא, באתר המאורות, ‏2023-06-14
↑  masoret-ceo, שיעורי תורה עם הרה"ג רבי יצחק רצאבי שליט"א - כסא רחמים - תורת החיים, באתר מסורת, ‏2018-07-10
↑  בדרכי אבותינו קרח ה'תשפג ב'שלד » נתיבות מהרי"ץ, ‏2023-06-18
↑  אפליקציות, באתר www.maharitz.co.il
↑  הרב יצחק ונה, רכב אלקים, נתיבות מהרי"ץ, עמ' בהקדמה לספר
↑  [https://kav.meorot.net/wp-content/uploads/עלון-נתיבות-מהריץ-חנוכה-1-1.pdf ראה בתחילת העלון שהרב רצאבי כותב "בעבר גם מי שהתייחס לתורת חכמי תימן וגם מי שהוציא לאור ספרים, דיברו על דברים שהיה
היו, סיפרו בתימן ככה עשינו, אמרו מה היה. לא עשו מזה תורת חיים. לא עשו מזה ’שולחן ערוך‘. התרפקו על זכרונות העבר,
אבל היו מיואשים ולא חשבו שאפשר לעשות את זה תורת חיים. להחזיר את העטרה לישנה"]
↑  אכילת בשר בשבוע שחל בו תשעה באב, באתר www.maharitz.co.il
↑  יד מהרי"ץ - פורטל תורני למורשת יהדות תימן, באתר www.maharitz.co.il
↑  הילולת מהרי"ץ זיע"א - גאון רבני תימן ותפארתם • גלריה, באתר בחדרי חרדים, ‏2016-07-20
↑  הוֹשִׁיעָה נָּא • הגר"י רצאבי בהושענות - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2020-10-11
↑  וידיאו! שיעור תורה בהלכה ואגדה מפי מרן שליט"א - ישיבת "נחלת אבות" ירושלם, באתר www.maharitz.co.il
↑  מערכת המאורות, היום בשידור חי: עצרת ענק של כל גדולי רבני תימן בבני ברק – בתום יום השלושים לאסון מירון • מרגש, באתר המאורות, ‏2021-05-30
↑  עידו אפרתי, פתח תקוה: ארגון תפארת הצדקה אירח את מרן הגר"י רצאבי לשבת חיזוק והתעלות, באתר המאורות, ‏2021-12-25
↑  כנס לכבודה של תורה » נתיבות מהרי"ץ, ‏2023-06-05
↑  Dikia050 (2024-02-07), עברית:  רשימה של חלק מהספרים של מכון נתיבות מהרי"ץ בראשות הרב יצחק רצאבי שליט"א, נבדק ב-2024-02-10. זוהי רשימה חלקית, אפשר למצוא את התמונה הזאת בספר "רכב אלקים" הוצאת המכון "נתיבות מהרי"ץ" עמוד קל-קלא
מבצר פניש

| --- | --- |

 מידע כללי
 סוג:  מצודה, מורשת תרבותית, בית סוהר 
 כתובת:  São Pedro 
 מיקום:  Peniche 
 מדינה:  פורטוגל 
 בעלים:  ז'ואאו השלישי, מלך פורטוגל 
 הקמה ובנייה
 תקופת הבנייה:  ?–1558
 תאריך פתיחה רשמי:  1558 
 
 קואורדינטות:  39°21′10″N 9°22′52″W﻿ / ﻿39.3528°N 9.38111°W﻿ / 39.3528; -9.38111
 אתר רשמי
  (למפת פורטוגל מוגדלת) ליסבון פורטו בראגה סטובל קוימברה לייריה פארו אבורה ספרד האוקיינוס האטלנטי מבצר פניש(למפת פורטוגל רגילה) ליסבון פורטו בראגה סטובל קוימברה לייריה פארו אבורה ספרד האוקיינוס האטלנטי מבצר פניש
 
מבצר פניש (בפורטוגזית: Praça-forte de Peniche או Fortaleza de São Francisco) הוא מבצר בשטח של שני דונם בפניש, פורטוגל, שנבנה לראשונה ב-1557–1558. המבצר הוא חלק מטירת אטוגויה דה באלייה (אנ'). המבצר שימש מספר תפקידים בהיסטוריה של פורטוגל, כולל ככלא לאסירים פוליטיים במהלך המדינה החדשה (פורטוגל) (אנ').‏
המבצר נחשב כאנדרטה לאומית בפורטוגל מאז 1938.
נכון ל-2019, המבצר עובר שיקום לצורך הסבה למוזיאון, שייקרא המוזיאון הלאומי להתנגדות וחופש.
הערות שוליים

↑  Oliveira, Caterina. "Praça-forte de Peniche". Fortalezas.org. ארכיון מ-2023-09-11. נבדק ב-1 בפברואר 2019. {{cite web}}:  (עזרה)
↑  "Exposição "Por teu Livre Pensamento" abre hoje como uma amostra do que vai ser o futuro museu". O Contacto. ארכיון מ-2019-05-01. נבדק ב-1 במאי 2019. {{cite web}}:  (עזרה)
| --- | --- |
בקרת זהויות :  LCCN: n93062453  VIAF: 152592870   WorldCat (עם VIAF): 152592870
פרס אנני לסרט הקצר הטוב ביותר

פרס אנני לסרט הקצר הטוב ביותר (באנגלית: Annie Award for Best Animated Short Subject) הוא פרס אמריקאי לסרטי אנימציה קצרים, שמוענק מדי שנה, משנת 1995 על ידי האגודה הבין-לאומית לסרטי הנפשה בסניף המקומי אסיפ"א – הוליווד, קליפורניה.
היסטוריה

הפרס ניתן החל משנת 1995. בשנת 1998, שונה שם הפרס ל"הישג יוצא דופן בתחום אנימציה קצרה", בשנת 1999 חזר לשם הראשון, בשנת 2000 חזר לשם השני, וב-2005 חזר לשם הראשון וכך זה עד היום.
זוכים ומועמדים

להלן רשימת הזוכים והמועמדים, נכון לשנת 2025:
• הזוכה מסומן בצהוב • בסוגריים מספר הטקס ולידו השנה שבגינה הפרס מוענק
זוכים ומועמדים > העשור העשירי של המאה ה-20

| 0 | 1 | 2 |
| --- | --- | --- |
| שנה | סרט | אולפנים |
| (ה־23) 1995 | "המעבדה של דקסטר" | האנה-ברברה |
| (ה־23) 1995 | "Driving Mr. Pink" | מטרו גולדווין מאייר הנפשה |
| (ה־23) 1995 | "George and Junior's Christmas Spectacular!" | האנה-ברברה |
| (ה־23) 1995 | "ג'וני בראבו" | האנה-ברברה |
| (ה־23) 1995 | "Interview with Tallulah, Queen of the Universe" | Queen of the Universe Productions |

| (ה־24) 1996 | "פרה ותרנגול" (עבור פרק הפיילוט "לא לעשן") | האנה-ברברה |

| (ה־25) 1997 | "I Miss You" (וידאו קליפ לשיר של ביורק) | Spümcø |
| (ה־25) 1997 | "סאטרדיי נייט לייב" (עבור פרק 2 של "The Ambiguously Gay Duo") |  |
| (ה־25) 1997 | "סאטרדיי נייט לייב" (עבור פרק 3 של "The Ambiguously Gay Duo") |  |
| (ה־25) 1997 | "Action League Now!" |  |
| (ה־25) 1997 | "The Big Hunt" |  |

| (ה־26) 1998 | "המשחק של גרי" | פיקסאר |
| (ה־26) 1998 | "Redux Riding Hood" | Disney Television Animation |
| (ה־26) 1998 | "Three Little Pigs" | Disney Television Animation |
| (ה־26) 1998 | "T.R.A.N.S.I.T." | Illuminated Film Company, Picture Start |
| (ה־26) 1998 | "Titey" | J.J. Sedelmaier Productions, Inc. |

| (ה־27) 1999 | "Bunny" | Blue Sky Studios |
| (ה־27) 1999 | "Al Tudi Tuhak (Long, Long Ago)" | טוד פולסון |
| (ה־27) 1999 | "Living Forever" | FableVision Studios |
| (ה־27) 1999 | "More" | Bad Clams Productions בשיתוף עם Swell Productions ו-Flemington Pictures |
זוכים ומועמדים > העשור הראשון של המאה ה-21

| 0 | 1 | 2 |
| --- | --- | --- |
| שנה | סרט | אולפנים |
| (ה־28) 2000 | "ציפורים על חוט" | פיקסאר |
| (ה־28) 2000 | "הרוחות של סטיבן פוסטר" | מת׳יו נסטוק וריימונד פרסי |
| (ה־28) 2000 | "ג׳ון הנרי" | סרטי וולט דיסני |
| (ה־28) 2000 | "Little Go Beep" | האחים וורנר הנפשה |
| (ה־28) 2000 | "Quick Draw El Kabong" | WildBrain, Inc. |

| (ה־29) 2001 | "המוח של הוברט" | WildBrain, Inc. |
| (ה־29) 2001 | "Mr. Digital Tokoro #1542" | טלוויזיית ניפון |
| (ה־29) 2001 | "Rejected" | דון הרצפלד |
| (ה־29) 2001 | "Stubble Trouble" | Calabash Animation |
| (ה־29) 2001 | "טניישס די: Fuck Her Gently" | Spümcø |
| (ה־29) 2001 | "VAP" | Polygon Pictures; TV Club; Hakuhodo |

| (ה־30) 2002 | "הסיפור של הצב והארנב" | ריי האריהאוסן, Screen Novelties International |
| (ה־30) 2002 | "The Groovenians" | Cartoon Network Studios |
| (ה־30) 2002 | "Night of the Living Doo" | Cartoon Network |

| (ה־31) 2003 | "הקפיצה הגדולה" | פיקסאר |
| (ה־31) 2003 | "אמנדה" | Vinton Studios |
| (ה־31) 2003 | "Boys Night Out" | Barley Films, LTD. |
| (ה־31) 2003 | "דסטינו" | סרטי וולט דיסני |
| (ה־31) 2003 | "Nibbles" | Acme Filmworks |

| (ה־32) 2004 | "לורנצו" | סרטי וולט דיסני |
| (ה־32) 2004 | "Agricultural Report" | Barley Films |
| (ה־32) 2004 | "It's the Cat" | מארק קאוסלר |
| (ה־32) 2004 | "Rockfish" | Blur Studio |
| (ה־32) 2004 | "Ryan" | Copper Heart Entertainment; מועצת הקולנוע הלאומית של קנדה |

| (ה־33) 2005 | "The Fan and the Flower" | Atomic Television, Plymptoons |
| (ה־33) 2005 | "Life in Transition" | Stretch Films |
| (ה־33) 2005 | "Milch" | Klasky Csupo |
| (ה־33) 2005 | "The Moon and the Son: An Imagined Conversation" | John Canemaker Productions |
| (ה־33) 2005 | "Moongirl" | לייקה |

| (ה־34) 2006 | "No Time for Nuts" | Blue Sky Studios |
| (ה־34) 2006 | "הרפתקאות פין וג'ייק (פיילוט)" | ניקלודיאון |
| (ה־34) 2006 | "אל תוריד את השיר הזה" | Acme Filmworks |
| (ה־34) 2006 | "Fumi and the Bad Luck Foot" | Thunderbean Animation |

| (ה־35) 2007 | "חברך העכברוש" | פיקסאר |
| (ה־35) 2007 | "Shorty McShorts' Shorts" (עבור "Mascot Prep") | Disney Television Animation |
| (ה־35) 2007 | "The Chestnut Tree" | Picnic Pictures |
| (ה־35) 2007 | "הכל יהיה בסדר" | דון הרצפלד |
| (ה־35) 2007 | "כיצד לחבר את מערכת הקולנוע הביתי שלך" | אולפני ההנפשה של וולט דיסני |

| (ה־36) 2008 | "וולאס וגרומיט: עניין של חיים ומוות" | אולפני ארדמן |
| (ה־36) 2008 | "האורח של גלו" | אולפני ההנפשה של וולט דיסני |
| (ה־36) 2008 | "Hot Dog" | ביל פלימפטון סטודיו |
| (ה־36) 2008 | "פרסטו" | פיקסאר |
| (ה־36) 2008 | "Cookie Blues" | Luke Rosin (eLuko Productions) |

| (ה־37) 2009 | "רובוט צ'יקן: מלחמת הכוכבים פרק 2" | ShadowMachine |
| (ה־37) 2009 | "Pups of Liberty" | Picnic Pictures |
| (ה־37) 2009 | "Santa, the Fascist Years" | Plymptoons |
| (ה־37) 2009 | "The Rooster, The Crocodile and The Night Sky" | Barley Films |
| (ה־37) 2009 | "The Story of Walls" | Badmash Animation Studios |
זוכים ומועמדים > העשור השלישי של המאה ה-21

| 0 | 1 | 2 |
| --- | --- | --- |
| שנה | סרט | אולפנים |
| (ה־48) 2020 | "Souvenir Souvenir" | Blast Production |
| (ה־48) 2020 | "Kkum" | open the portal |
| (ה־48) 2020 | "פחד כחול (Filles bleues, peur blanche)" | Miyu Productions |
| (ה־48) 2020 | "המקום שבו אנו חיים (Cake)" | FX Productions and FX |
| (ה־48) 2020 | "עולם המחר פרק 3: היעדים הנעדרים של דייוויד פריים" | דון הרצפלד |

| (ה־49) 2021 | "Bestia" | Trébol 3 Producciones, MALEZA Estudio |
| (ה־49) 2021 | "ביצי פסחא" | Animal Tank, Brecht Van Elslande |
| (ה־49) 2021 | "MAALBEEK" | Films Grand Huit Films à Vif |
| (ה־49) 2021 | "Night Bus" | Joe Hsieh Independent Production |
| (ה־49) 2021 | "Steakhouse" | Finta Film, Fabian & Fred, RTV Slovenija, Miyu Productions |

| (ה־50) 2022 | "Ice Merchants" | COLA Animation, Wild Stream |
| (ה־50) 2022 | "Amok" | Boddah |
| (ה־50) 2022 | "מגלשה שחורה" | The Hive Studio, FlipBook Studio |
| (ה־50) 2022 | "באהבה, אבא" | 13ka, FAMU, nutprodukcia |
| (ה־50) 2022 | "The Flying Sailor" | מועצת הקולנוע הלאומית של קנדה |

| (ה־51) 2023 | "המלחמה מסתיימת! בהשראת המוזיקה של ג'ון ויוקו" | ElectroLeague |
| (ה־51) 2023 | "Carne de Dios" | Ojo Raro and Fedora Productions |
| (ה־51) 2023 | "Daffy in Wackyland" | האחים וורנר הנפשה |
| (ה־51) 2023 | "Humo" | Outik Animation, 3rd Street Video, Mindsoup Entertainment, and IMCINE |
| (ה־51) 2023 | "Pina" | PUNCHLINE CINEMA / NEXT DAYS FILMS |

| (ה־52) 2024 | "לטייל אל הפלא" | Circe Films, Kaap Holland Film, Les Productions de Milou, Beast Animation, Blink Industries, and Pictanovo |
| (ה־52) 2024 | "גברים יפים" | Animal Tank, Miyu Productions, and Ka-Ching Cartoons |
| (ה־52) 2024 | "בצל הברוש" | Barfak Animation Studio |
| (ה־52) 2024 | "Ruthless Blade" | IDEOMOTOR Culture Media Co., Ltd. |
| (ה־52) 2024 | "The Swineherd" | Fleng Entertainment and Tumblehead Productions |
ראו גם

פרס אנני לסרט האנימציה הטוב ביותר
רחוב הנביאים

ערך זה עוסק ברחוב בירושלים. אם התכוונתם למדרחוב באשדוד, ראו .
| --- | --- |
 בית החולים הגרמני. כיום חלק מבית החולים ביקור חולים
בית החולים הגרמני. כיום חלק מבית החולים ביקור חולים
 מיקום
 מדינה:  ישראל ישראל
 עיר:   ירושלים
 
 קואורדינטות:  31°47′02″N 35°13′24″E﻿ / ﻿31.7839°N 35.2233°E﻿ / 31.7839; 35.2233
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
רחוב הנביאים (באנגלית: Street of Prophets; בערבית: طريق الأنبياء) הוא אחד הרחובות המרכזיים בירושלים, אוכלס במהלך המחצית השנייה של המאה ה-19 כחלק מהיציאה מהחומות ונסלל עם תחילת המנדט הבריטי. הרחוב כולל פניני אדריכלות והיסטוריה מן המאה ה-19 ומתחילת המאה ה-20, שמקורן בתרבויות ובדתות שונות. תור הזהב של רחוב הנביאים החל בשלהי המאה ה-19 והסתיים ב-1917, עם נפילת שלטון האימפריה העות'מאנית בארץ ישראל. הרחוב והאזור כולו נחשבו עד אז ליוקרתיים ביותר, דבר שהתבטא בהקמת קונסוליות, בתי חולים, מוסדות חינוך ודת ובתי מגורים מפוארים.
החל ממאורעות תרפ"ט (1929) החלה ירידה במעמד הרחוב, והוא פוצל למעשה בין אזור יהודי במערב הרחוב ובמרכזו, לבין אזור ערבי בחלקו המזרחי. בימי העיר המחולקת, בשנים 1948–1967, חצה קו התפר את הרחוב בחלקו המזרחי, כשממערב לקו היה הרחוב בשטח ישראל וממזרח לקו בשטח ירדן. מאז איחוד העיר במלחמת ששת הימים הוזנח הרחוב, ועיריית ירושלים מתכננת להרחיבו ולהופכו לציר תנועה ראשי.
בית החולים האיטלקי. כיום משמש את משרד החינוך והתרבות
הכנסייה ומגדל הפעמונים בבית החולים האיטלקי
שם הרחוב

השם "רחוב הנביאים" ניתן לרחוב בתקופת המנדט הבריטי, והוא מופיע לראשונה במפת סקר משנת 1924. לפני כן, ניתנו לו שמות וכינויים שונים:
"רחוב בתי החולים" – עקב ריבוי בתי החולים שבו: בית החולים הגרמני, היהודי (רוטשילד), האיטלקי וכדומה.
"רחוב הקונסולים" או "רחוב הקונסוליות" – עקב ריבוי הקונסוליות שבו.
"הרחוב האחורי" – מכיוון שהרחוב שוכן בצדו הצפוני של עורק התנועה הראשי – רחוב יפו.
"רחוב האצולה" – מכיוון שנחשב לאזור היוקרתי ביותר בירושלים של תחילת המאה ה-20.
"הרחוב הסוציאליסטי" – בזכות בתי החולים ומבני הציבור הרבים השוכנים בו.
השם "רחוב הנביאים" נבחר בוועדה בחסות בריטית, בה נכחו נציגים נוצרים, יהודים ומוסלמים. השם נבחר כדי לאפשר לבני שלוש הדתות להזדהות אתו, שכן לכל דת הנביאים שלה. האגדה הירושלמית מספרת כי מקור השם הוא בקברו של נבי עוכשא, השוכן ברחוב שטראוס הסמוך, ואשר על פי המסורת המקומית כולל בתוכו את קבריהם של שלושה נביאים – מוסלמי, יהודי ונוצרי.
מיקום

רחוב הנביאים מחבר את העיר העתיקה אל מרכז העיר החדשה לאורך כ-1,600 מטרים, החל ברחוב סולטאן סולימאן במזרח, סמוך לשער שכם, ועד כיכר הדוידקה במערב, שם הוא מתחבר לרחוב יפו (סמוך לשוק מחנה יהודה). העיר העתיקה תוחמת את הרחוב ממזרח; מגרש הרוסים ומרכז העיר – מדרום; שכונת מחנה יהודה – ממערב; ורחוב אתיופיה, מאה שערים וגאולה – מצפון. הרחוב חוצה את שכונת מוסררה (מורשה), ועולה בשיפוע לכיוון מערב.
היסטוריה > תקופת השלטון הבריטי

בדצמבר 1917 כבשו הבריטים בפיקודו של הגנרל אלנבי את ירושלים מידי העות'מאנים, וב-1920 החל המנדט הבריטי, במהלכו הפכה ירושלים בהדרגה מעיר עות'מאנית נחשלת לעיר בירה מודרנית. ברחוב הנביאים נבנו מספר מוסדות, כמו בית החולים האיטלקי (1919) והקונסוליה האתיופית. הרחוב, שהיה עד אז דרך עפר, נסלל באספלט, מדרכותיו הוכשרו, והוקמו בו תשתיות מים וחשמל. בתחום רחוב הנביאים, רחוב אתיופיה ושכונת מוסררה התיישבו יהודים יוצאי גרמניה, רוסיה, בריטניה, ארצות הברית וקנדה – רובם משכילים, בהם מנהיגי היישוב לעתיד, כמו מנחם אוסישקין, ארתור רופין, דב יוסף, ובני משפחתו של יצחק רבין.
בשנות ה-20 של המאה ה-20 גברה המתיחות בין יהודים לערבים בארץ. בפרעות תרפ"ט 1929 הסתער המון מוסלמי מוסת, חמוש בסכינים ובמקלות, על השכונות היהודיות הסמוכות לשער שכם, משני צדי רחוב הנביאים – אשל אברהם וקריה נאמנה. 19 יהודים נהרגו שם, ובית כנסת ובתים נוספים נהרסו ונשרפו. לאחר מאורעות אלה עזבו היהודים את השכונות שבמזרח רחוב הנביאים, וכרבע מהרחוב הפך למעשה לאזור ערבי בלבד – משער שכם עד מוסררה.
לאחר עליית המפלגה הנאצית לשלטון בגרמניה בשנת 1933, הונף דגל צלב הקרס על כל המוסדות הרשמיים של גרמניה, ובהם בניין הקונסוליה הגרמנית ברחוב הנביאים 57 (הבניין אינו קיים היום). עם פרוץ מלחמת העולם השנייה החרימו הבריטים את רכוש מדינות הציר – גרמניה ואיטליה. בית החולים האיטלקי הפך לבית חולים צבאי בריטי, ושכנה בו גם מפקדה מחוזית של חיל האוויר המלכותי.
עם יציאת הבריטים את הארץ במאי 1948, הפך החלק המזרחי של רחוב הנביאים לזירת קרבות בין היהודים לבין הערבים, כשכל צד ניסה להשתלט על הנכסים שפינו הבריטים.
היסטוריה > ממלחמת העצמאות ועד מלחמת ששת הימים

לאחר סיום מלחמת העצמאות חולקה ירושלים, והקו העירוני חצה את רחוב הנביאים במקום שבו עוברת כיום דרך חיל ההנדסה (כביש עירוני 1). החלק העיקרי של הרחוב ממערב היה בשטח מדינת ישראל, ואילו חלקו המזרחי עד שער שכם היה בשטח ממלכת ירדן. בין אלה היה שטח הפקר ברוחב מטרים ספורים, שהלך והתרחב מדרום לרחוב הנביאים למשולש שגבולותיו הם: מצפון – החלק המזרחי של רחוב הנביאים; ממזרח – חומות העיר העתיקה (בין שער שכם לשער החדש; וממערב – כביש עירוני 1 של היום (במשולש זה שכנה בעבר שכונת קריה נאמנה). בצד הישראלי הסתיים רחוב הנביאים בדרך ללא מוצא, ובשנת 1951 נבנתה חומת מגן למניעת פגיעות צלפים ירדניים.
הייתה זו תקופת שפל לאזור כולו. רחוב הנביאים איבד מיוקרתו, והקונסוליות הרבות עזבוהו למקומות אחרים. מאידך, בית החולים הדסה – שנאלץ לעזוב את מובלעת הר הצופים – עבר לבנייני בית החולים של המיסיון האנגלי ברחוב הנביאים 82, ולבניין בית הספר האנגלי לבנות הסמוך לו ("בית הדגל" – נהרס מאז). חלק מבית החולים הדסה שכן בבניין בית החולים הגרמני (הנביאים 51) שנקרא אז "הדסה-זיו", ובמתחם בית החולים האנגלי נוסד בשנת 1949 בית הספר לרפואה. התנאים במקום היו קשים מאוד לבית החולים, ובשנים 1962–1963 עבר בית החולים אל מעונו החדש בעין כרם.
היסטוריה > מאיחוד העיר ועד תחילת המאה ה-21

עם איחוד העיר במלחמת ששת הימים (יוני 1967), הוסרו החומות, סולקו המוקשים ורחוב הנביאים הפך לציר תנועה מרכזי, המחבר את שער שכם אל מערב העיר. העיר כולה עברה פיתוח מואץ, שכונות חדשות נבנו, ואזורים ותיקים עברו שיקום. תנופת פיתוח העיר פסחה על רחוב הנביאים ועל האזורים הסמוכים לו, שנותרו בעליבותם. בניינים מפוארים הפכו לבתי-דירות פשוטים, וחלקם נהרסו כדי לפנות מקום למגרשי חנייה.
הרחוב הפך לציר תנועה חשוב המחבר בין מזרח העיר למערבה, ושדרכו עוברים פועלים ממזרח העיר למקומות עבודה במערבה, אך ציר תנועה זה משמש גם את הטרור הפלסטיני: באפריל 2002 חדרה מכונית תופת לצומת רחוב הנביאים-דרך חיל ההנדסה, במטרה להגיע לעיר המערבית ולבצע פיגוע המוני. רב שוטר תומר מרדכי – שוטר שח"מ – עצר את הרכב לבדיקה, ואז אירע פיצוץ, ומרדכי נהרג.
בשנת 1991 נסללה דרך חיל ההנדסה כחלק מכביש עירוני 1 – ציר תנועה ראשי בין צפון העיר לדרומה, החוצה את רחוב הנביאים, ומנתק קטע של כ-300 מטרים ממנו מזרחה. בשנת 1998 הוצעה תוכנית לגשר להולכי רגל, שיחבר את שני חלקי הרחוב, אך נכון ל-2007 היא לא בוצעה.
תופעה שהתפתחה לאורך השנים באזור זה (כמו באזורים נוספים בירושלים) היא מאבקי כוח ותגרות ידיים בין חרדים לבין חילונים על תחבורה ועל פתיחת מסעדות בשבת, שכן מצפון לרחוב משתרע גוש שכונות חרדי.